钦定古今图书集成/明伦汇编/宫闱典/第053卷 > 《摸鱼儿》辛弃疾
## 钦定古今图书集成/明伦汇编/宫闱典/第053卷 > 《摸鱼儿》辛弃疾

更能消几番风雨，匆匆春又归去。惜春长怕花开早，
何况落红无数。春且住。见说道天涯芳草无归路。怨
春不语。算只有殷勤，画檐蛛网，尽日惹飞絮。长门
事，准拟佳期又误。蛾眉曾有人妒。千金纵买相如赋，
脉脉此情谁诉。君莫舞。君不见玉环飞燕皆尘土。闲
愁最苦。休去倚危栏，斜阳正在，烟柳断肠处。